Valke se visier op Limpopo-premier | Nuus24
Premier verdien miljoene deur huurkontrak
'Limpopo-premier moet afgedank word'
Johannesburg – Die Valke beplan glo om die premier van Limpopo, Cassel Mathale, in verband met tender-onreëlmatighede in die provinsie in hegtenis te neem, berig Eyewitness News.Die Sunday Independent berig dat Mathale saam met Julius Malema, die geskorste leier van die ANC-jeugliga, Selby Manthata en vyf ander vennote in die hof aangekla sal word.Malema is van geldwassery aangekla in verband met sy Ratanang-familietrust.Hy word daarvan beskuldig dat hy miljoene rande ontvang het van geld wat onwettig deur On-Point Engineering ingewin is. On-Point het die die departement van paaie en vervoer in Limpopo mislei om ‘n multi-miljoen rand tender te bekom.Volgens bewerings het sakemanne na aan Mathale voordeel getrek uit ‘n omstrede farmaseutiese kontrak van R314 miljoen wat deur die departement van gesondheid in Limpopo toegestaan is.Die Sunday Independent berig dat die begunstigdes van die kontrak Malema se nefie, Tshepo, insluit.Verder word beweer dat Mathale se vrou, Mokgadi Kgohloane, en ander vennote kontrakte gekry het om skoolmeubels te voorsien en nuwe skole te bou.– Lees meer hier.– Volg Nuus24 op Twitter Lees meer oor: cassel mathale | korrupsie | valke | bedrog VOLGENDE OP NUUS24X